b'\n_START_ARTICLE_\nItalijos Eritr\xc4\x97ja\n_START_SECTION_\nRaida\n_START_PARAGRAPH_\n1869\xc2\xa0m. ital\xc5\xb3 kompanija nupirko Asabos \xc4\xaflank\xc4\x85 i\xc5\xa1 vietos sultono ir siek\xc4\x97 \xc4\x8dia \xc4\xafsitvirtinti. 1882\xc2\xa0m. uostas buvo perduotas Italijos karalystei. Apie 1885\xc2\xa0m. Italija \xc4\xafsitvirtino ir dar viename strateginiame Etiopijos paj\xc5\xabrio uoste\xc2\xa0\xe2\x80\x93 Masavoje._NEWLINE_Pasinaudodami Etiopijoje vykstan\xc4\x8diais neramumais mirus imperatoriui Johanesui IV, 1889\xc2\xa0m. ital\xc5\xb3 paj\xc4\x97gos \xc4\xafsiver\xc5\xbe\xc4\x97 \xc4\xaf \xc5\xa1iaurines Etiopijos teritorijas, istorin\xc4\xaf Mereb Mela\xc5\xa1o region\xc4\x85. Po met\xc5\xb3 jie \xc4\x8dia oficialiai \xc4\xafk\xc5\xabr\xc4\x97 kolonij\xc4\x85, pavadint\xc4\x85 Eritr\xc4\x97ja (pagal istorin\xc4\xaf Raudonosios j\xc5\xabros pavadinim\xc4\x85). \xc5\xa0i kolonija buvo pripa\xc5\xbeinta Etiopijos imperatoriaus Meneliko II. 1889\xc2\xa0m. pasira\xc5\xa1ius Vu\xc4\x8dal\xc4\x97s sutart\xc4\xaf su Melenliku, galutinai susiformavo kolonijos teritorija, kuomet Italija per\xc4\x97m\xc4\x97 ir daug kit\xc5\xb3 pakrant\xc4\x97s teritorij\xc5\xb3._NEWLINE_Kadangi Italijai tai buvo pirmoji jos kolonija (it. Colonia Primogenita), vyriausyb\xc4\x97 jai skyr\xc4\x97 daug d\xc4\x97mesio, \xc4\xaf \xc5\xa1al\xc4\xaf masi\xc5\xa1kai migravo italai, kurie apsigyveno did\xc5\xbeiausiuose miestuose Asmaroje ir Masavoje. 1914\xe2\x80\x931936\xc2\xa0m. ital\xc5\xb3 skai\xc4\x8dius Eritr\xc4\x97joje i\xc5\xa1augo nuo 4000 iki 100000. Be to, italai skatino vietos gyventoj\xc5\xb3 atsivertim\xc4\x85 \xc4\xaf katalikyb\xc4\x99, stat\xc4\x97 ba\xc5\xbeny\xc4\x8dias._NEWLINE_Italija kolonijoje vykd\xc4\x97 ir insfrastrukt\xc5\xabros projektus. Buvo nutiestas keltuvas tarp Asmaros ir Masavos, Eritr\xc4\x97jos gele\xc5\xbeinkelis, pagerintos \xc5\xa1alies higienos bei medicininio aptarnavimo s\xc4\x85lygos._NEWLINE_1936\xc2\xa0m., Italijai nukariavus Etiopijos imperij\xc4\x85, Italijos Eritr\xc4\x97ja buvo \xc4\xafjungta \xc4\xaf Italijos Ryt\xc5\xb3 Afrik\xc4\x85.'